Izehhiden
1
ADLIS AMEZWARU - IZEHHIDEN 1-41
1 Sseɛd n weryaz,
wenni war igguren
di ccwar n iɛeffanen,
d wenni war ibedden
deg webrid n imednab,
d wenni war iqqimen
x řkursi n imestehzayen, ◘
2 maca řefraḥet nnes
aqa-tt di Ccariɛa n SIDI
u ittxarreṣ di Ccariɛa nnes ass d ǧiřet. ◘
3 Ad yiři am yict n tcejjart
i ittwaẓẓun ɣar tɣezratin n waman,
tenni itticen řɣiǧet nnes di řweqt nnes,
afar nnes war ittiẓeɣ.
Marra min ittegg, ad yiři. ◼ ◘
4 War ttiřin iɛeffanen ammu,
minzi nitni am icarfa ittawi-y-i-t usemmiḍ. ◘
5 X uya iɛeffanen war ttbeddin ca
deg wass n řeḥsab,
uřa d imednab di tmesmunt n imseggaden.
6 Minzi SIDI issen abrid n imseggaden,
maca abrid n iɛeffanen ad ifna.
◘ 1:1 Izhd. 26:4; Awřn. 1:10, 15; 4:14, 15; 1 Kur. 15:33; Afa. 5:11 ◘ 1:2 Aɛwd. 6:6-9; 17:19; Yac. 1:8; Izhd. 119:1 ◼ 1:3 tacejjart - niɣ ‘addag’ (‘iddagen’). ◘ 1:3 Irm. 17:8 ◘ 1:4 Ayub 21:18; Izhd. 35:5; Ica. 17:13; 29:5; Ḥuc. 13:3