13
1 I umeqqran n imeɣnajen. Azehhed n Dawud.
2 Mecḥař ɛad, a SIDI, i d ayi ɣa tᵉttud?
Ař mecḥař ɛad
i xafi i ɣa tessnuffared udem nnec?
3 Mechař i iqqimen ad ggeɣ ɛad
řehmum di řeɛmar inu,
acḍan deg wuř inu mkuř ass?
Ař meřmi ɣa issɛuǧa řeɛdu inu
ixef nnes xafi?
4 Xzar-dd, arr-dd xafi,
a SIDI, AREBBI inu!
Egg tfawt ɣar tiṭṭawin inu,
ḥima war ttᵉṭṭṣeɣ iḍeṣ n řmewt,
5 ḥima řeɛdu inu war iqqar:
“Necc ɣellbeɣ xas!”,
ḥima wenni d ayi iḥeṣṣaren
war ifarreḥ mařa farɣeɣ.
6 Necc ttecřeɣ
x tmexsiwt nnec icewwaren.
Uř inu ad ifarḥ x usenjem nnec.
Necc ad ɣennjeɣ i SIDI,
maɣar Netta igga dayi řxir.