122
1 Izři n ugeɛɛed. N Dawud.
Necc farrḥeɣ umi d ayi nnan:
“Neccin ad nuyur
ɣar Taddart n SIDI.
2 Iḍaren nneɣ bedden-dd
ɣar tewwura nnec,
a Urcalim!”
3 Urcalim tᵉttwabna am yict n tendint
nni ittwacebbaren mliḥ
ak-d yixef nnes.
4 Ɣar dinni ttgeɛɛadent tqebbař,
tiqebbař n SIDi,
ɛlaḥsab lfariḍa i Israil,
ḥima ad qadan Isem n SIDI.
5 Maɣar dinni bedden řekrasi n ccreɛ
řekrasi n taddart n Dawud.
6 Ttarem i řehna n Urcalim:
“Aqa ad feřḥen inni cem ittexsen,
7 ḥima ad din yiři řehna
ɣar řḥiḍ n zzat nnem,
uřa d řhudnet di řeqṣur nnem.”
8 Di ṭṭweɛ n aytma
d imeddukkař inu ad iniɣ:
“Ad dayem yiři řehna!”
9 Di ṭṭweɛ n Taddart n SIDI,
AREBBI nneɣ,
ad ac arzuɣ x min icnan.